Source: https://www.epi.sk/zz/1981-6
Timestamp: 2019-08-21 09:15:30+00:00
Document Index: 3206819

Matched Legal Cases: ['§ 1', '§ 2', '§ 3', '§ 4', '§ 98', '§ 1', '§ 2']

6/1981 Zb. Vyhláška Ministerstva školstva Slovenskej socialistickej republiky o vykonávaní inšpekcie na vysokýc... | Aktuálne znenie
Hľadaj v 6/1981 ×
6/1981 Zb.
Vyhláška č. 6/1981 Zb.Vyhláška Ministerstva školstva Slovenskej socialistickej republiky o vykonávaní inšpekcie na vysokých školách
Platnosť od 23.01.1981 do30.06.1990
Účinnosť od 01.02.1981 do30.06.1990
§ 1 - Úlohy inšpekcie
§ 2 - Inšpektori
§ 3 - Práva a povinnosti inšpektorov
§ 4 - Povinnosti funkcionárov vysokých škôl
Aktuálne znenie 01.02.1981 - 30.06.1990
o vykonávaní inšpekcie na vysokých školách
Ministerstvo školstva Slovenskej socialistickej republiky ustanovuje podľa § 98 ods. 1 zákona č. 39/1980 Zb. o vysokých školách:
Úlohy inšpekcie
(1) Ministerstvo školstva Slovenskej socialistickej republiky (ďalej len „ministerstvo školstva“) inšpekciou na vysokých školách kontroluje najmä
a) úroveň riadenia a kontroly výchovno-vzdelávacej činnosti,
b) obsah, organizáciu, metódy a výsledky výchovno-vzdelávacej činnosti,
c) zabezpečenie štúdia učebnicami, učebnými pomôckami, textami a didaktickou technikou a ich kvalitu,
d) dodržiavanie zásad preverovania a hodnotenia vedomostí študentov,
e) výber, rozmiestňovanie, zvyšovanie pedagogickej a vedeckej kvalifikácie učiteľov a plnenie ich povinností,
f) úroveň riadenia vedeckej alebo umeleckej a výskumnej činnosti so zreteľom na výchovno-vzdelávaciu činnosť,
g) tvorbu a plnenie plánov výchovy nových vedeckých pracovníkov a využívanie školiacej kapacity vysokých škôl,
h) plánovanie, realizáciu a využívanie stykov vysokých škôl so zahraničnými vysokými školami a inými vedeckými, výskumnými, vývojovými a umeleckými zariadeniami v zahraničí s osobitným zreteľom na vedecko-pedagogický alebo umelecko-pedagogický rast učiteľov,
ch) organizáciu, priebeh a úroveň prijímacieho konania na štúdium na vysokých školách.
(2) Úlohou inšpekcie je ďalej
a) oboznamovať funkcionárov vysokých škôl s výsledkami inšpekčnej činnosti spolu s návrhmi na riešenie problémov a odstránenie zistených nedostatkov; podľa potreby podávať príslušné návrhy ministrovi školstva Slovenskej socialistickej republiky (ďalej len „ministrovi školstva“),
b) zovšeobecňovať a rozširovať pokrokové pracovné metódy vo výchovno-vzdelávacej činnosti a dobré skúsenosti z organizátorskej a kontrolnej činnosti vysokých škôl,
c) metodicky usmerňovať kontrolnú činnosť funkcionárov vysokých škôl vo výchovno-vzdelávacej činnosti.
(1) Inšpekciu vykonávajú inšpektori ministerstva školstva (ďalej len „inšpektori“).
(2) Na inšpekcii sa môžu podľa potreby pod vedením inšpektorov zúčastňovať aj učitelia vysokých škôl, prípadne významní odborníci z praxe, ktorých s ich súhlasom a v prípade odborníkov z praxe aj so súhlasom organizácie, s ktorou sú v pracovnom, služobnom alebo členskom pomere, určí do inšpekčných skupín ministerstvo školstva. Títo pracovníci počas vykonávania inšpekcie majú rovnaké práva a povinnosti ako inšpektori.
(1) Inšpektori pri vykonávaní inšpekcie majú právo:
a) s vedomím rektora (dekana samostatnej fakulty) vstupovať do priestorov vysokých škôl a ich súčastí a nazerať do písomných dokladov a dokumentov týkajúcich sa úloh inšpekcie (§ 1),
b) zúčastňovať sa na rokovaní poradných orgánov rektora a dekana, na zasadnutiach katedier a komisií zriadených na vysokých školách a ich fakultách,
c) kontrolovať všetky formy výchovno-vzdelávacej činnosti,
d) navrhnúť funkcionárom vysokých škôl, prípadne ministrovi školstva zrušenie pokynov a rozhodnutí vydaných funkcionármi vysokých škôl, ktoré sú v rozpore so všeobecne záväznými právnymi predpismi, pokynmi ministerstva školstva a príkazmi ministra školstva,
e) navrhnúť ministrovi školstva alebo funkcionárom vysokých škôl morálne alebo hmotné ocenenie učiteľov vysokých škôl, ktorí dosiahli mimoriadne pracovné výsledky; v prípade porušenia pracovnej disciplíny alebo nízkej kvality práce učiteľov vysokých škôl navrhnúť príslušné opatrenia.
a) vykonávať inšpekciu podľa plánu, prípadne podľa príkazu ministra školstva,
b) vyhotovovať o výsledkoch inšpekcie záznamy,
c) prerokúvať s funkcionármi vysokej školy poznatky, výsledky a závery z inšpekcie spolu s navrhovanými opatreniami na riešenie problémov a odstránenie zistených nedostatkov,
d) vykonávať kontrolu plnenia opatrení prijatých na základe predchádzajúcej inšpekcie.
Povinnosti funkcionárov vysokých škôl
Funkcionári vysokých škôl sú povinní utvárať podmienky na vykonávanie inšpekcie, najmä
a) pomáhať inšpektorom v ich činnosti,
b) poskytovať inšpektorom požadované informácie a vyjadrenia, vrátane informácií o plnení opatrení prijatých na odstránenie zistených nedostatkov,
c) umožňovať určeným učiteľom vysokých škôl (§ 2 ods. 2) účasť na vykonávaní inšpekcie.